ngale eyenzeka pambili kwetu. Amadodana abeke eze kusebenza apa, amagama asezi- ncwadini zetu namhla uhlukaniswe nezihlobo zawo, ayokutwala ubunzima bokuqutywa nobokutengiswa nobunye endingebutini. Kambe nina bantu bapesheya niti noko nifundayo ngamakoboka nibe nisiti bafundisi maze ningenzi nto. Ewe ndiya nivumela ukuba umsebenzi wam asingowokunqumla ubukoboka ngerele ; kodwa ke noko andizange ndilive igazi lam libila ngangoku kwanamhlanje. Ebengayi kuba maninzi amazwi okundenza ukuba nditabate umpu wam ndiye kubanceda abobantu. Ezonkosana zinduluke izolo kusasa zipete impondo zendlovu ziya kuzitengisa. U-Kasanga (enye yazo) ubeselenexesha ehamba etenga ezo- mpondo, ngoku uyakutenga ngazo imipu noziruluwa. Oko ebesingisa pakati ubehamba nabafazi bake ababini neqela elikulu labantu. Abafazi bake bebesele ekaya ufike kusitiwa basale bahamba namanye amadoda waselebafaka ixayi lamakoboka ezintanyeni. u-Mr. Young uti akwaba ebenomkombe wa Mangesi apa ukuze awunqumle lomsebenzi uncole kangaka.

June 2.—U-Ziho oyena ubesele qubile kwabafunda kum umke izolo. Nomnye obesele nokuqondana uza kumka. Endaweni yabo kufike omtsha osapele ku A no B. Asikuko nokuba kunzima apa, uti umntwana engekabagqibi no A abe seletatyatwa kanti mhlaumbi uya kumka inyanga yonke. Kwelilizwe ufuneka kakulu umonde nenzondelelo.

Pezolo kube kufike umfazi otile eze kucela iyeza. Kwimfazo eyake yako ngapambili lomfazi waetinjwe nga Maviti, waza xa akona wabeleka amawele. Isiko lawo kukuti xa umntu afumene amawele abulale omnye umntwana mhlaumbi unina.

Amaramncwa.

Abanye mhlaumbi bangaba banomnqweno wokwazi ngamaramncwa. Into eke ndayi bona—nayo ayabi ninzi ngongoko ndibe ndiba kunjalo, zinyoka. Azibi nkulu kakulu. Andazi ukuba kutenina lento ndinje ukungazoyiki kwam. Ndakuyibona ndike ndiyirintyele entanyeni ndiyibuke pambi kokuba ndiyibulale. Seziliqela ezibulawa ziseza endlwini. Ngenye imini nge Sabata ndati ndisanxiba ndabona into ingati yintambo esongiweyo. Xa ndiza kuyitabata ndabona ukuba yinyoka ibambe icilitshe ndase ndiyi bulala.

Ingonyama sike sizive zigquma. Ezinye zisondele kumatafa akufupi nati. Siva uku­ba iqela lendlovu lisand’ ukungena emasimini emizi esimelene nayo zatshabalalisa kunene. Abantsundu kufuneka ukuba balinde ubusuku bonke bazoyikise ngokwenza intsholo bakuziva zisiza. Kutiwa indlovu ziti emini ziye kulala ehlatini.

IBANDLA LOKUKUTAZA IZILIMO.  
PAKATI KWABANTSUNDU.

NGemini zika Captain Blyth kwela Mamfengu sibe sisiva igama lawo imihla ngemihla lidityaniswa nemisebenzi yokuqubela pambi­li. Ebesiti egqiba enye into kube sekuvakala enye, ingeko lento kutiwa ngabantsundu “ kupefumla.” Ngeso sizatu abasemlonyeni womntu wonke kule koloni, ada aya kuvakala napesheya kolwandle, zati ezinye izizwe ezintsundu zalatiswa futi kuwo ukuba zikangele umzekelo omhle. Kuluvuyo ke ukubona ukuba lomzekelo uyalandelwa, ngezinye izinto uyadlulwa, ngaba Tembu abapantsi kuka C. Levey Esq. Ngelixesha afikileyo pakati kwabo ayikakange isweleke into abafanele ukuzamela yona, bangayi bambi ngabanye, bayihlanganyele njengokuba besisizwe esi- nye, ati nongenzi nto abe eyazi imfanelo. Bate begqiba ukwenza umboniso laba seliko iqinga lokuba kwenziwe umcancato kwindle- la eziya e-Queenstown, owona mzi batenge- lana nawo abantu balomacala.

Eyona ndawo ke kodwa esinga singateta ngayo namhla ekwangqinelana nalamazwi si- wabalileyo, yeyokumiswa kwe “ Bandla lo- kukutaza izilimo nento zokukanya.” Limiselwe kwintlanganiso ebiko ngomhla 29 ka December. Umvelisi wegama lalo siva uku­ba waengu Matanzima into ka Mtirara. Ukubako kwalo siti kukwalatisa kwindawo yokuba u-Mr. Levey akabavumeli ukuba Abatembu bafumane basonge izandla, kungabiko nto ipambi kwabo. Noko bangayi kusweleka abamtiyayo ngeso sizatu, bonke abaziyo ukuba ukungenzi nto kuyenzakalisa baya kumbulela bavuye bakubona kuko iqe­la elimlandelayo.

Elobandla silibalela ukuba liyenye yento ezinkulu azilingileyo u-Mr. Levey ukuzenzela Abatembu. Kwinteto ezenziwayo entlangani- sweni yalo ayakubona amalungu alo ukuba ku- ngaqinga lini na abapumelayo abanye baze ke nabo baye kulilinga. Pakati kwabelungu sibona ukuba ako amaqela abarwebi, ako awabalimi, ako awabafuyi bempahla, ako awabaqubi belizwi lika Tixo. Enye yendlela ati amaqela anjalo ancede ngayo kukubonisa amalungu afuna ukusalela ngase mva ukuba makatini na ukuzama ukuze apumelele nawo. Isiko labantsundu kukuti akufumana iqinga alifihle, angakatali nokuba luyatshabalala uhlanga lwakowabo ! Kodwa ke kwi­ntlanganiso yelibandla siteta ngalo sibona ukuba abebeko banikana amaqinga ngelona xesha efanele ukulinywa ngalo inqolowa, ngembangi zezifo ezinkomeni nase zigusheni, namayeza awona alungileyo. Ngokubonisana ngendawo ezinjalo bonke abaya kulingena eliqela baya kuva ukuba babambene ngezandla.

Enye indawo ngenxa yokubako kweliba-

ndla nabasegameni banokubona kakulu bazi- qondele ukuba kuyazanywa okunene uku- ngeniswa izinto zokukanya. Maxa wambi siti sive indumelane yokuba kuyanyukwa ekutini, sibe singenakumisa ukuba kutshiwo nganina. Ukuba iminyaka yonke kuya kulandelwa umkondo walentlanganiso ibiko asiyi kuba semnyameni ngabantu balomaca­la. Kule yokugqibela sibona ukuba bekutiwe mabaze bonke abanemihlatyana beze nepepa elibonisa into abayenzileyo kuyo. Sibona ke ukuba imiti etyalwe ngabantu ingapezulu kwamawaka amahlanu anamakulu amahlanu. Kuko ode wati eyedwa watyala amakulu asixenxe anamashumi ama­hlanu ! Izindlu zengxande zimashumi matatu anesine, olunye lwazo lumagumbi mahlanu, ezimbini zakiwe ngamatye, olunye ngezitena ezitshisiweyo. Imijelo yokuncencesha amasimi imashumi mabini anesine, amadam alishumi, izitali zitatu, intlanti zamatye lishumi elinesixenxe, izitiya ezibiyelweyo ngentango zesoyi zilishumi elinesi­xenxe. Ekulimeni baliqela abalime ingqolowa, ihabile, irasi, itapile nezinye izinto ezinjalo, eziya kubanceda kumaxesha anje ngalomnyaka sinawo, xa amazimba nombona engapumelelanga kakuhle, abaya kuti nge- minyaka yendyebo babe nokuzitengisa. Ukuze siyiqonde ukuba ayincinane noko angayi delayo omnye masikumbule ukuba ezizinto zibalwayo zezabemi imihlatyana emacaleni ingezizo ezenziwe nakwimizi yase zikolweni. Kanjalo abake bahamba kulo macala bokumbula ukuba ezingxande zibalwayo asizizo intwana apa ezifulelwa ngamaronya. Inkoliso yazo zizindlu ezipilileyo oti wakungena nangapakati ufike zicokiseke ngokutandekayo. Nokuba ke Abatembu kusadelekile ukuhambisa kwabo siti iyancomeka into kakumisa ibandla ekuya kucaca kulo into eyenziweyo. Singatanda ukuva ukuba li- ngakanani na inani lemiti etyalwe ngama Mfengu nokuba mingapina imijelo ayimbile- yo yokuncenceshela amasimi awo nokuba kuko abanamadam sinina. Sakuva amanani ezinto siya kuba nokuqonda ukuba ngobanina abasinga pambili ngapezu kwabanye.

Kananjalo ngokumiselwa kweqela elinje ngeli baza kuba nokuqonda abantu eyona nto ifunekayo. Tina bantsundu asivumi ukuvula amehlo sibone ukuba ezimini zahlukile kwezidluleyo, siqonde ukuba ngoku abantu baya kupumelela ngokupila impilo eyahlukileyo. Asivumi ukuqonda ukuba ukulima umhlaba kuza kuba luncedo olungapezu kokufuya inkomo nokuba imfundo ingapezu kwezikali. Nangesixoxo eseke sakona apa *Esigidimini* esiteta ngokuba yiyipina indawo enkulu ziko inkomo kuko uku­lima, bati abanye zinkomo ngokuba zizo into esavela nazo tina bantsundu, ebinkulu kwa-

2 ISIGIDIMI SAMAXOSA, APRIL 1, 1877.